आखिर वहू दिन आबी गेलै कि बसन्त बाप बनी गेलै।
बसन्त माय के ऐंगन तेॅ गीत नाद सें गनगन करेॅ लागलै। झुनकी माय ऐंगना में ढोल पर ताल दै रहलोॅ छेलै आरो मधुरिया माय के कंठ सें शहद फूटी पड़लोॅ छेलै।
अभी एक गीत खतम होवो नै करलोॅ छेलै कि सुरेखा माय दूसरोॅ गीत शुरू करलकै,
"अगे माय, खाली गीते नाद चलतै कि आरो कुछू?"
"आरो कुछू की होतै, की चाहै छैं तोरासिनीµबसन्ता घोॅर-द्वार बेची केॅ सोना-जेवर लुटावै?"
"ई कहाँ कहै छियै, मजकि तोरासिनी भाँड़-भाड़िन के काम पूरा करी देभौ तेॅ भाँड़-भाड़िन की करतै?"
खूब हँसी ठिठोली होलै ऊ दिन।
